storyTitle: क्या इस ब्रिटेन से कोई सबक लेगा
Content: ब हम अपनी आजादी के बारे में सोचते हैं, तो ब्रिटेन के बारे में जरूर सोचते हैं। वह मुल्क, जिसने हमें अ
Summary: ब हम अपनी आजादी के बारे में सोचते हैं, त...
AssociatedPictures: #
AssociatedPictures: https://epsfs.hindustantimes.com/LH/2023/05/08/HLDxPTH/5_08/b0eb1914_1856001_P_1_mr.jpg
AssociatedPictures: https://epsfs.hindustantimes.com/LH/2023/05/08/HLDxPTH/5_08/b0eb1914_1856001_P_1_tn.jpg
AssociatedPictures: #
AssociatedPictures: #
AssociatedPictures: https://epsfs.hindustantimes.com/LH/2023/05/08/HLDxPTH/5_08/b0eb1914_1856001_P_5_mr.jpg
AssociatedPictures: https://epsfs.hindustantimes.com/LH/2023/05/08/HLDxPTH/5_08/b0eb1914_1856001_P_5_tn.jpg
AssociatedPictures: #
StoryContent: <p>जब हम अपनी आजादी के बारे में सोचते हैं, तो ब्रिटेन के बारे में जरूर सोचते हैं। वह मुल्क, जिसने हमें अपने साम्राज्य का हिस्सा बनाया और फिर एक लंबी लड़ाई के बाद हम उसकी दासता से मुक्त हो सके। हमारे स्वतंत्रता आंदोलन ने हमें उस ताकत से मुक्ति दिलाई, जिसके बारे में यह कहावत मशहूर थी कि बरतानिया के साम्राज्य में कभी सूरज नहीं डूबता है। अब जब खुद वही ब्रिटेन लगातार सांझ के अंधेरों की तरफ बढ़ता दिख रहा है, तो अमेरिका के एक विचारक नाओम चोमस्की ने जो कहा है, उस पर ध्यान देना जरूरी है। उनका कहना है कि यूके, यानी ग्रेट ब्रिटेन में इस समय दासता का एक भाव है, वह अब कोई स्वतंत्र राष्ट्र नहीं है। यह बात उन्होंने रूस-यूक्रेन युद्ध पर दिए गए एक इंटरव्यू में कही है। जाहिर है, उनका इशारा इस ओर है कि विदेश नीति के मामले में यह मुल्क अमेरिका की ही नीतियों को आगे बढ़ाता है। </p><p>चोमस्की ने यह बात उस समय कही, जब ब्रिटेन में सम्राट चार्ल्स के राज्यारोहण की तैयारियां चल रही थीं और इन दिनों वहां के अखबार ज्यादातर इसी की खबरों से भरे पड़े हैं। राज्यारोहण वहां दिलचस्प विषय बना हुआ है। भीषण आर्थिक संकट में फंसा यह देश एक पुरानी परंपरा की चमक में ही राहत तलाश रहा है। यहां एक चीज और ध्यान देने की है। चोमस्की के इस बयान को एक सिरफिरे बुद्धिजीवी का उवाच मानकर पूरे ब्रिटेन ने चुप्पी साध ली है। न उनके खिलाफ प्रदर्शन हुए, न उनके पुतले जलाए गए, न ही बयानबाजी हुई और न ही ट्विटर को रंगा गया। यह इंटरव्यू एक ब्रिटिश पत्रिका ने ही लिया था, उसके खिलाफ भी कहीं कुछ नहीं कहा गया। किसी ने उसे अदालत में नहीं घसीटा।</p><p>आप चाहें, तो इसमें ब्रिटिश समाज के अंतर्विरोध को भी देख सकते हैं। एक तरफ, यह एक ऐसा लोकतांत्रिक देश है, जो अपनी समस्याओं के बीच राजशाही के खर्चीले वैभव पर गदगद रहता है, तो दूसरी तरफ, यह नाओम चोमस्की की बदमजगी को भी बिना आपा खोए बर्दाश्त कर लेता है। </p><p>फिलहाल ब्रिटेन की बड़ी चिंता वहां की लगातार खराब होती अर्थव्यवस्था है, जो पिछले डेढ़ दशक में हर क्षण बदतर होती जा रही है। वहां खाने-पीने के सामान की हर तरफ तंगी चल रही है। खाद्य मुद्रास्फीति इस समय 16 प्रतिशत तक पहुंच गई है। लगातार बढ़ती महंगाई का असंतोष लोकतांत्रिक देशों को कैसे झझकोरता है, यह समझना हो, तो ब्रिटेन सबसे अच्छा उदाहरण है। सीमित आमदनी में खर्च बढ़ रहे हैं, तो हर तरफ से हड़ताल की खबरें आ रही हैं। गूगल न्यूज पर ब्रिटेन स्ट्राइक टाइप कीजिए। पता चलेगा कि स्कूल बंद हैं, क्योंकि वहां अध्यापक हड़ताल पर हैं। विश्वविद्यालयों के प्रोफेसर और बाकी कर्मचारी भी हड़ताल पर जा चुके हैं। डॉक्टर हड़ताल पर हैं और बाकी स्वास्थ्यकर्मी तो उनसे पहले ही हड़ताल पर चले गए थे। सरकारी कर्मचारी ही हड़ताल नहीं कर रहे हैं, निजी क्षेत्र वाले भी यह रास्ता अपना रहे हैं। बेशक, ब्रिटेन का हाल पाकिस्तान या श्रीलंका जितना बुरा नहीं, फिर भी स्थिति काफी खराब है। तमाम अर्थशास्त्री कह रहे हैं कि कभी पूरी दुनिया के अगुवा रहे इस देश ने अब खुद को ऐसे अर्थसंकट में फंसा लिया है, जिससे निकलने का रास्ता इसे समझ नहीं आ रहा है। </p><p>समस्या की शुरुआत हुई थी साल 2008 में, जब दुनिया आर्थिक मंदी की चपेट में आई थी। यह पूरी दुनिया की समस्या थी और हर देश ने इससे निकलने के लिए अलग-अलग रास्ता आजमाया। मसलन, अमेरिका ने अपने उद्योग-धंधों को सीधे आर्थिक मदद और राहत देकर समस्या से निपटने की कोशिश की। बाकी देश तो देर-सबेर इससे बाहर आ गए, लेकिन ब्रिटेन इससे पार नहीं पा सका है। उसने मंदी से निपटने का जो रास्ता अपनाया, वह सबसे अलग था। उसने अपने राष्ट्रवाद को जगाकर उस समस्या का मुकाबला करने की कोशिश की, जो मूल रूप से आर्थिक थी। </p><p>दुर्दिन के उन दिनों में वहां यह नैरेटिव रचा गया कि सारी समस्या इसलिए है कि ब्रिटेन ने अपनी राष्ट्रीय पहचान को दांव पर लगाकर यूरोपीय संघ में शामिल होने की गलती कर दी है। वैसे, उस समय यूरोपीय संघ के कई और भी देश भीषण आर्थिक संकट से जूझ रहे थे। ग्रीस का संकट तो ब्रिटेन से भी ज्यादा बड़ा था, लेकिन राष्ट्रवाद की जो आंधी ब्रिटेन में चलाई गई, लोग किसी दूसरे रास्ते के बारे में सोचने को तैयार ही नहीं थे। हालांकि, ज्यादातर विशेषज्ञ यही कह रहे थे कि अगर ब्रिटेन यूरोपीय संघ से बाहर आता है, तो उसका नुकसान बहुत ज्यादा होगा, लेकिन वह विपरीत बुद्धि वाला काल था। इतिहास में ऐसे कई मौके आते हैं, जब नई बीमारी का नया इलाज ढूंढ़ने के बजाय कई समाज झाड़-फूंक की शरण लेने में ही अपनी भलाई समझने लगते हैं। ब्रिटेन में यही हुआ। लोग इस बात पर ही यकीन कर रहे थे कि उनके अतीत का गौरव उन्हें आर्थिक समस्या से बाहर ले आएगा। </p><p>यूरोपीय संघ से बाहर आने के लिए जो बवंडर चला, वह इतना बढ़ गया कि इस मांग को नजरंदाज करना असंभव बन गया। आखिर 2016 में इस पर जनमत संग्रह किया गया कि ब्रिटेन को यूरोपीय संघ में बने रहना चाहिए या नहीं? इस जनमत संग्रह को ‘ब्रेग्जिट’ का नाम दिया गया। हर जगह जो माहौल बनाया गया था, उसमें बहुमत ने यूरोपीय संघ से बाहर आने का फैसला दे दिया। आंधी ने अपना फैसला सुना दिया था। आंधियां उखाड़-पछाड़ तो कर लेती हैं, पर नई नींव रखने की क्षमता उनके पास नहीं होती। राष्ट्रवाद की आंधी चलाने वाले राजनीतिक दल और नेता इतने दूरदर्शी भी नहीं थे कि कोई जोरदार वैकल्पिक रास्ता तैयार करते। इसलिए जो नतीजा निकला, वह भीषण संकट के रूप में सामने है। अर्थशास्त्र की चाल बड़ी क्रूर होती है, इसका मुकाबला यथार्थ के ठोस धरातल पर खड़े होकर ही किया जा सकता है। भावनाओं में बहने वाले इसके सामने ज्यादा नहीं टिक पाते हैं। </p><p>यह उसी ब्रिटेन की बात है, जहां सबसे पहले औद्योगिक क्रांति हुई थी। पूरी दुनिया ने उद्योग संस्कृति के शुरुआती सबक इसी देश से सीखे थे, और अब वही ब्रिटेन फिलहाल जिस मोड़ पर घिसट रहा है, दुनिया भर के देश चाहें, तो उससे भी कई अहम सबक सीख सकते हैं।</p><p>(ये लेखक के अपने विचार हैं)</p>
StoryContent: क्या इस ब्रिटेन से कोई सबक लेगा ब्रिटेन में सम्राट चार्ल्स के राज्यारोहण की खबरों से वहां के तमाम अखबार अटे पड़े हैं। भीषण आर्थिक संकट में फंसा यह देश आज एक पुरानी परंपरा की चमक में ही राहत तलाश रहा है।
Headlines: क्या इस ब्रिटेन से कोई सबक लेगा ब्रिटेन में सम्राट चार्ल्स के राज्यारोहण की खबरों से वहां के तमाम अखबार अटे पड़े हैं। भीषण आर्थिक संकट में फंसा यह देश आज एक पुरानी परंपरा की चमक में ही राहत तलाश रहा है।
Body: <p>जब हम अपनी आजादी के बारे में सोचते हैं, तो ब्रिटेन के बारे में जरूर सोचते हैं। वह मुल्क, जिसने हमें अपने साम्राज्य का हिस्सा बनाया और फिर एक लंबी लड़ाई के बाद हम उसकी दासता से मुक्त हो सके। हमारे स्वतंत्रता आंदोलन ने हमें उस ताकत से मुक्ति दिलाई, जिसके बारे में यह कहावत मशहूर थी कि बरतानिया के साम्राज्य में कभी सूरज नहीं डूबता है। अब जब खुद वही ब्रिटेन लगातार सांझ के अंधेरों की तरफ बढ़ता दिख रहा है, तो अमेरिका के एक विचारक नाओम चोमस्की ने जो कहा है, उस पर ध्यान देना जरूरी है। उनका कहना है कि यूके, यानी ग्रेट ब्रिटेन में इस समय दासता का एक भाव है, वह अब कोई स्वतंत्र राष्ट्र नहीं है। यह बात उन्होंने रूस-यूक्रेन युद्ध पर दिए गए एक इंटरव्यू में कही है। जाहिर है, उनका इशारा इस ओर है कि विदेश नीति के मामले में यह मुल्क अमेरिका की ही नीतियों को आगे बढ़ाता है। </p><p>चोमस्की ने यह बात उस समय कही, जब ब्रिटेन में सम्राट चार्ल्स के राज्यारोहण की तैयारियां चल रही थीं और इन दिनों वहां के अखबार ज्यादातर इसी की खबरों से भरे पड़े हैं। राज्यारोहण वहां दिलचस्प विषय बना हुआ है। भीषण आर्थिक संकट में फंसा यह देश एक पुरानी परंपरा की चमक में ही राहत तलाश रहा है। यहां एक चीज और ध्यान देने की है। चोमस्की के इस बयान को एक सिरफिरे बुद्धिजीवी का उवाच मानकर पूरे ब्रिटेन ने चुप्पी साध ली है। न उनके खिलाफ प्रदर्शन हुए, न उनके पुतले जलाए गए, न ही बयानबाजी हुई और न ही ट्विटर को रंगा गया। यह इंटरव्यू एक ब्रिटिश पत्रिका ने ही लिया था, उसके खिलाफ भी कहीं कुछ नहीं कहा गया। किसी ने उसे अदालत में नहीं घसीटा।</p><p>आप चाहें, तो इसमें ब्रिटिश समाज के अंतर्विरोध को भी देख सकते हैं। एक तरफ, यह एक ऐसा लोकतांत्रिक देश है, जो अपनी समस्याओं के बीच राजशाही के खर्चीले वैभव पर गदगद रहता है, तो दूसरी तरफ, यह नाओम चोमस्की की बदमजगी को भी बिना आपा खोए बर्दाश्त कर लेता है। </p><p>फिलहाल ब्रिटेन की बड़ी चिंता वहां की लगातार खराब होती अर्थव्यवस्था है, जो पिछले डेढ़ दशक में हर क्षण बदतर होती जा रही है। वहां खाने-पीने के सामान की हर तरफ तंगी चल रही है। खाद्य मुद्रास्फीति इस समय 16 प्रतिशत तक पहुंच गई है। लगातार बढ़ती महंगाई का असंतोष लोकतांत्रिक देशों को कैसे झझकोरता है, यह समझना हो, तो ब्रिटेन सबसे अच्छा उदाहरण है। सीमित आमदनी में खर्च बढ़ रहे हैं, तो हर तरफ से हड़ताल की खबरें आ रही हैं। गूगल न्यूज पर ब्रिटेन स्ट्राइक टाइप कीजिए। पता चलेगा कि स्कूल बंद हैं, क्योंकि वहां अध्यापक हड़ताल पर हैं। विश्वविद्यालयों के प्रोफेसर और बाकी कर्मचारी भी हड़ताल पर जा चुके हैं। डॉक्टर हड़ताल पर हैं और बाकी स्वास्थ्यकर्मी तो उनसे पहले ही हड़ताल पर चले गए थे। सरकारी कर्मचारी ही हड़ताल नहीं कर रहे हैं, निजी क्षेत्र वाले भी यह रास्ता अपना रहे हैं। बेशक, ब्रिटेन का हाल पाकिस्तान या श्रीलंका जितना बुरा नहीं, फिर भी स्थिति काफी खराब है। तमाम अर्थशास्त्री कह रहे हैं कि कभी पूरी दुनिया के अगुवा रहे इस देश ने अब खुद को ऐसे अर्थसंकट में फंसा लिया है, जिससे निकलने का रास्ता इसे समझ नहीं आ रहा है। </p><p>समस्या की शुरुआत हुई थी साल 2008 में, जब दुनिया आर्थिक मंदी की चपेट में आई थी। यह पूरी दुनिया की समस्या थी और हर देश ने इससे निकलने के लिए अलग-अलग रास्ता आजमाया। मसलन, अमेरिका ने अपने उद्योग-धंधों को सीधे आर्थिक मदद और राहत देकर समस्या से निपटने की कोशिश की। बाकी देश तो देर-सबेर इससे बाहर आ गए, लेकिन ब्रिटेन इससे पार नहीं पा सका है। उसने मंदी से निपटने का जो रास्ता अपनाया, वह सबसे अलग था। उसने अपने राष्ट्रवाद को जगाकर उस समस्या का मुकाबला करने की कोशिश की, जो मूल रूप से आर्थिक थी। </p><p>दुर्दिन के उन दिनों में वहां यह नैरेटिव रचा गया कि सारी समस्या इसलिए है कि ब्रिटेन ने अपनी राष्ट्रीय पहचान को दांव पर लगाकर यूरोपीय संघ में शामिल होने की गलती कर दी है। वैसे, उस समय यूरोपीय संघ के कई और भी देश भीषण आर्थिक संकट से जूझ रहे थे। ग्रीस का संकट तो ब्रिटेन से भी ज्यादा बड़ा था, लेकिन राष्ट्रवाद की जो आंधी ब्रिटेन में चलाई गई, लोग किसी दूसरे रास्ते के बारे में सोचने को तैयार ही नहीं थे। हालांकि, ज्यादातर विशेषज्ञ यही कह रहे थे कि अगर ब्रिटेन यूरोपीय संघ से बाहर आता है, तो उसका नुकसान बहुत ज्यादा होगा, लेकिन वह विपरीत बुद्धि वाला काल था। इतिहास में ऐसे कई मौके आते हैं, जब नई बीमारी का नया इलाज ढूंढ़ने के बजाय कई समाज झाड़-फूंक की शरण लेने में ही अपनी भलाई समझने लगते हैं। ब्रिटेन में यही हुआ। लोग इस बात पर ही यकीन कर रहे थे कि उनके अतीत का गौरव उन्हें आर्थिक समस्या से बाहर ले आएगा। </p><p>यूरोपीय संघ से बाहर आने के लिए जो बवंडर चला, वह इतना बढ़ गया कि इस मांग को नजरंदाज करना असंभव बन गया। आखिर 2016 में इस पर जनमत संग्रह किया गया कि ब्रिटेन को यूरोपीय संघ में बने रहना चाहिए या नहीं? इस जनमत संग्रह को ‘ब्रेग्जिट’ का नाम दिया गया। हर जगह जो माहौल बनाया गया था, उसमें बहुमत ने यूरोपीय संघ से बाहर आने का फैसला दे दिया। आंधी ने अपना फैसला सुना दिया था। आंधियां उखाड़-पछाड़ तो कर लेती हैं, पर नई नींव रखने की क्षमता उनके पास नहीं होती। राष्ट्रवाद की आंधी चलाने वाले राजनीतिक दल और नेता इतने दूरदर्शी भी नहीं थे कि कोई जोरदार वैकल्पिक रास्ता तैयार करते। इसलिए जो नतीजा निकला, वह भीषण संकट के रूप में सामने है। अर्थशास्त्र की चाल बड़ी क्रूर होती है, इसका मुकाबला यथार्थ के ठोस धरातल पर खड़े होकर ही किया जा सकता है। भावनाओं में बहने वाले इसके सामने ज्यादा नहीं टिक पाते हैं। </p><p>यह उसी ब्रिटेन की बात है, जहां सबसे पहले औद्योगिक क्रांति हुई थी। पूरी दुनिया ने उद्योग संस्कृति के शुरुआती सबक इसी देश से सीखे थे, और अब वही ब्रिटेन फिलहाल जिस मोड़ पर घिसट रहा है, दुनिया भर के देश चाहें, तो उससे भी कई अहम सबक सीख सकते हैं।</p><p>(ये लेखक के अपने विचार हैं)</p>